|  |
| --- |
| **Viečiūnų seniūnija** |
| Seniūnijos administracija |
| Savivaldybė | Druskininkų savivaldybė |
| Centras | Viečiūnai |
| Adresas | Jaunystės g. 17 |
| Seniūnas | Alvydas Varanis (2022) |
|  |
| Gyventojai (2021) | 3 998 |
| Plotas | 197,7 km² |
| Tankumas (2021) | 20,2 žm./km² |
| Gyvenvietės | 1 miestelis, 12 kaimų |
|  |
|  |
|  |

**Viečiūnų seniūnija** (1995–2000 m. ***Ratnyčios seniūnija***) – administracinis-teritorinis vienetas Druskininkų savivaldybės rytinėje dalyje, Nemuno dešiniajame krante (kairiajame yra Leipalingio seniūnija).

Geografija
----------

Seniūnijos plotas yra 19 770 ha, miškai sudaro 90,9 %, žemės ūkio naudmenos 7,2 %, vandenys 1,7 %, kiti plotai 0,2 %.

Beveik visą seniūnijos plotą dengia Dainavos giria. Vakarinių pakraščiu teka Nemunas, o per seniūniją – jo intakai (Ratnyčia, Kubilnyčia, Grūta, Mašnyčia). Telkšo keli ežerai (Latežeris, Grūtas, Ilgis, Dubas, Randamonių ežeras, Ašarėlis), sudaryta keletas tvenkinių (Neravų tvenkinys, Mašnyčių tvenkinys ir kt.). Seniūnijos pietvakariuose yra unikalus Raigardo slėnis.

Pagrindinės saugomos teritorijos: Raigardo kraštovaizdžio draustinis, Cimakavo ornitologinis draustinis.

Istorija
--------

Įkurta 1995 m. kaip Varėnos rajono savivaldybės Ratnyčios seniūnija su centru Ratnyčios kaime. 1995 m. pasikeitus Druskininkų miesto ir Varėnos rajono administracinėms-teritorinėms riboms, dalis Neravų kaimo teritorijos (Šiltnamių gatvė ir Neravų gatvės dešinioji pusė iki Neravų g. 35 imtinai) buvo priskirta Druskininkų miestui. 2000 m. vykdant LR administracinę-teritorinę reformą, Ratnyčios seniūnija buvo priskirta Druskininkų savivaldybės teritorijai, o 2000 m. balandžio 28 d. savivaldybės tarybos sprendimu Nr. 21 ji pavadinta Viečiūnų seniūnija, jos centrą perkeliant į Viečiūnus.

|  |
| --- |
| **Seniūnijos istorija** |
| ***Metai*** | ***Plotas, km²*** | ***Gyventojų sk.*** | ***Gyvenvietės*** |
| 2001-04  *(Išsamiau)* |  | 3372 | 13 kaimų |
| 2009-09-01  *(Išsamiau)* | 188 |  | 13 kaimų |
| 2011 m.  *(Išsamiau)* |  | 3671 | 13 kaimų |
| 2016-08-13  *(Išsamiau)* |  |  | 13 kaimų |
| 2021 m.  *(Išsamiau)* | 197,7 | 3998 | 10 gyvenviečių, turinčių >9 gyventojus |

Gyvenvietės
-----------

Seniūnijos gyvenvietės (sąrašas sudarytas 2022-01-31 „Registrų centro" ir 2011–2021 m. gyventojų surašymų duomenimis):

| Gyvenvietė | Gyventojai (2021) | Gyventojai (2011) |
| --- | --- | --- |
| Grūtas, k. | 159 | 166 |
| Jaskonys, k. | 406 | 310 |
| Kermušija, k. |  | 11 |
| Latežeris, k. | 47 | 35 |
| Mašnyčios, k. | 35 | 36 |
| Naujasodė, k. | 81 | 55 |
| Neravai, k. | 1124 | 965 |
| Randamonys, k. | 50 | 64 |
| Ratnyčia, k. |  | 4 |
| Švendubrė, k. | 268 | 293 |
| Timakavas, k. |  | 0 |
| Viečiūnai, mstl. | 1788 | 1708 |
| Žiogeliai, k. | 19 | 24 |

Seniūnaitijos
-------------

2009 m. įkurtos 4 seniūnaitijos:

* **Ilgio** seniūnaitija (2293 gyventojai): Viečiūnai, Grūtas, Mašnyčios, Žiogeliai, Randamonys;
* **Neravų** seniūnaitija (1039 gyventojai): Neravai;
* **Raigardo** seniūnaitija (432 gyventojai): Švendubrė;
* **Ratnyčėlės** seniūnaitija (471 gyventojas): Naujasodė, Jaskonys, Latežeris, Kermušija, Ratnyčia, Timakavas.

Šaltiniai
---------

1. 1 2  „Druskininkų savivaldybė - Istorija". *druskininkai.lt*. 2014-06-25. Suarchyvuotas originalas 2015-07-03. Nuoroda tikrinta 2016-04-23.
2. ↑  Viečiūnų seniūnija. Archyvuota kopija 2022-05-22 iš Wayback Machine projekto. DruskininkuSavivaldybe.lt (tikrinta 2022-05-22).


|  |  |  |  |  |  |
| --- | --- | --- | --- | --- | --- |
| 

| Ž • A • RDruskininkų savivaldybės seniūnijos |
| --- |
|  |
| 
Leipalingio seniūnija – Viečiūnų seniūnija |
|  |
| 
Druskininkai (miestas be seniūnijos) |

 |